বাজেটে তামাকপণ্যের শুল্ক বাড়ানোর দাবি
আগামী অর্থবছরের বাজেটে জনস্বাস্থ্য সুরক্ষায় সবধরনের তামাকপণ্যের দাম ‘কার্যকরভাবে’ বাড়াতে আরও অধিকহারে শুল্ক ও কর আরোপের প্রস্তাব দিয়েছে তামাকবিরোধী দুই সংগঠন।শনিবার ঢাকায় জাতীয় প্রেস ক্লাবে তোফাজ্জল হোসেন মানিক মিয়া সভাকক্ষে 'কেমন তামাক কর চাই' শীর্ষক সংবাদ সম্মেলনে এমন প্রস্তাব দেওয়া হয়।এতে মূল প্রবন্ধে বলা হয়, তামাকপণ্যে প্রস্তাবিত কর ও মূল্য প্রস্তাব বাস্তবায়ন করা হলে ১০ হাজার কোটি টাকা অতিরিক্ত রাজস্ব আয় হবে। একই সঙ্গে দীর্ঘমেয়াদে প্রায় পাঁচ লাখ তরুণসহ ১১ লাখের অধিক মানুষের অকাল মৃত্যু রোধ করা সম্ভব হবে। তামাক ব্যবহারজনিত রোগে প্রতিবছর ১ লাখ ৬১ হাজারের অধিক মানুষ মৃত্যুবরণ করছে।
প্রজ্ঞা (প্রগতির জন্য জ্ঞান) ও অ্যান্টি টোব্যাকো মিডিয়া অ্যালায়েন্স (আত্মা) আয়োজিত এ সংবাদ সম্মেলনে জাতীয় তামাকবিরোধী মঞ্চের আহ্বায়ক অর্থনীতিবিদ কাজী খলিকুজ্জামান আহমদ বলেন, “নিত্যপণ্যের তুলনায় তামাকপণ্য ক্রমান্বয়ে সস্তা হয়ে পড়ছে, যা জনস্বাস্থ্যের জন্য হুমকিস্বরূপ। তামাকের কারণে লক্ষ লক্ষ মানুষের অকাল মৃত্যু, অসুস্থতা, পরিবেশ ও প্রতিবেশের ক্ষতি হয়ে থাকে “এসব বিবেচনায় এনে আসন্ন বাজেটে সবধরনের তামাপণ্যের দাম বাড়িয়ে জনগণের ক্রয় ক্ষমতার বাইরে নেওয়াসহ সচেতনতা বাড়ানো, আইনের সংশোধন এবং তামাক কোম্পানিতে সরকারের মালিকানা প্রত্যাহারের প্রয়োজনীয়তার কথা তুলে ধরেন তিনি।আসন্ন বাজেটে বিভিন্ন হারে তামাকপণ্যে কর ও মূল্য বাড়ানোর প্রস্তাব সংবাদ সম্মেলনে ‍তুলে ধরা হয়।বাংলাদেশ ইনস্টিটিউট অব ইন্টারন্যাশনাল অ্যান্ড স্ট্রাটেজিক স্টাডিজ (বিআইআইএসএস) এর রিসার্চ ডিরেক্টর মাহফুজ কবীর, ক্যাম্পেইন ফর টোব্যাকো ফ্রি কিডস (সিটিএফকে) এর প্রোগ্রামস ম্যানেজার (বাংলাদেশ) মো. আব্দুস সালাম, আত্মার আহ্ববায়ক মতুর্জা হায়দার লিটন, প্রজ্ঞার নির্বাহী পরিচালক এবিএম জুবায়ের বক্তব্য রাখেন।

“নিত্যপণ্যের তুলনায় তামাকপণ্য ক্রমান্বয়ে সস্তা হয়ে পড়ছে, যা জনস্বাস্থ্যের জন্য হুমকিস্বরূপ,” বলেন কাজী খলিকুজ্জামান আহমদ।